8. โครงสร้างเงินทุน

หลักทรัพย์ของธนาคาร 

ก. หุ้นสามัญและหุ้นบุริมสิทธิ

ทุนจดทะเบียน ณ วันที่ 31 ธันวาคม 2543 จำนวนเงิน 26,900,946,900 บาท

ทุนที่เรียกชำระแล้ว จำนวนเงิน 23,530,947,170 บาท

: หุ้นสามัญชำระแล้ว จำนวน 2,352,547,372 หุ้น

 มูลค่าที่ตราไว้หุ้นละ 10 บาท จำนวนเงิน 23,525,473,720 บาท

: หุ้นบุริมสิทธิ หมวด ก.^(*) ชำระแล้ว จำนวน 547,345 หุ้น

 มูลค่าที่ตราไว้หุ้นละ 10 บาท จำนวนเงิน 5,473,450 บาท

 ^(*) หุ้นบุริมสิทธิ หมวด ก. จำนวน 547,345 หุ้น เสนอขายควบกับหุ้นกู้ด้อยสิทธิ บมจ.ธนาคารกสิกรไทย ครั้งที่ 1 โดยเสนอขายต่อกองทุนรวมทั้งจำนวน เป็นหุ้นบุริมสิทธิประเภทไม่สะสมเงินปันผล มีสิทธิได้รับเงินปันผลตามหลักเกณฑ์ ข้อบังคับที่กำหนดไว้ มีสิทธิแปลงสภาพเป็นหุ้นสามัญได้ และมีสิทธิได้รับคืนทุนก่อนหุ้นสามัญ 

ข. หลักทรัพย์ประเภทอื่น

หุ้นกู้ด้อยสิทธิและใบสำคัญแสดงสิทธิที่จะซื้อหุ้นสามัญ 

เมื่อวันที่ 29 กันยายน 2537 ที่ประชุมคณะกรรมการธนาคารมีมติให้ธนาคารออกหุ้นกู้ด้อยสิทธิ
จำนวน 7.5 ล้านหน่วย มูลค่าหน่วยละ 1,000 บาท อายุ 7 ปี ราคาเสนอขายหน่วยละ 1,000
บาท มูลค่ารวม 7,500 ล้านบาท อัตราดอกเบี้ย 9.875% ต่อปี ชำระดอกเบี้ยปีละ 2 ครั้ง

หุ้นกู้ดังกล่าวออกควบกับใบสำคัญแสดงสิทธิที่จะซื้อหุ้นสามัญ จำนวน 75 ล้านหน่วย อายุ 5 ปี
ราคาเสนอขายหน่วยละ 40 บาท มูลค่ารวม 3,000 ล้านบาท ผู้ลงทุนที่ซื้อหุ้นกู้ 1 หน่วย
จะได้รับใบสำคัญแสดงสิทธิ 10 หน่วย ซึ่งใบสำคัญแสดงสิทธิ 1 หน่วยมีสิทธิที่จะซื้อหุ้นสามัญได้ 1 หุ้น
ในราคา 188 บาท มูลค่าที่ตราไว้หุ้นละ 10 บาท
ต่อมาได้มีการเปลี่ยนแปลงราคาการใช้สิทธิใหม่เป็น 181.692 บาท โดยมีผลตั้งแต่วันที่ 5 สิงหาคม
2539 กำหนดการใช้สิทธิทุกไตรมาส ตลอดอายุใบสำคัญแสดงสิทธิ ระยะเวลาการจองซื้อ
ระหว่างวันที่ 10 - 12 ตุลาคม 2537 เมื่อวันที่ 20 สิงหาคม 2542
ได้เปลี่ยนแปลงราคาการใช้สิทธิใหม่เป็น 119.764 บาท
และเปลี่ยนอัตราการใช้สิทธิซื้อหุ้นสามัญเป็น 1.51708 หุ้นต่อ 1 หน่วยใบสำคัญแสดงสิทธิ ณ วันที่
30 กันยายน 2542 ซึ่งเป็นวันสุดท้ายของการใช้สิทธิมีผู้นำใบสำคัญแสดงสิทธิจำนวน 18
หน่วยมาใช้สิทธิในการซื้อหุ้นสามัญจำนวน 27 หุ้น มูลค่าหุ้นละ 119.764 บาท รวม 3,233 บาท
ซึ่งธนาคารได้จดทะเบียนทุนที่ชำระแล้วจาก 11,765,473,450 บาท เป็น 11,765,473,720
บาท กับกระทรวงพาณิชย์เมื่อวันที่ 13 ตุลาคม 2542
และธนาคารได้โอนใบสำคัญแสดงสิทธิส่วนที่เหลือเป็นส่วนเกินจากใบสำคัญแสดงสิทธิที่หมดสิทธิการใช้ในวันที่
1 ตุลาคม 2542

เมื่อวันที่ 25 กรกฎาคม 2539
ที่ประชุมคณะกรรมการธนาคารมีมติให้ธนาคารออกหุ้นกู้ด้อยสิทธิไม่มีหลักประกันจำนวน 200
ล้านเหรียญสหรัฐฯ มูลค่าหน่วยละ 100,000 เหรียญสหรัฐฯ อายุ 20 ปี โดยเสนอขายหน่วยละ
98,997 เหรียญสหรัฐฯ ในวันที่ 21 สิงหาคม 2539 อัตราดอกเบี้ย 8.25% ต่อปี
ชำระดอกเบี้ยปีละ 2 ครั้ง

นอกจากนี้ธนาคารได้ออกใบสำคัญแสดงสิทธิที่จะซื้อหุ้นสามัญครั้งที่ 2 โดยเสนอขายให้แก่ผู้ถือหุ้นเดิม
จำนวน 100 ล้านหน่วย ในสัดส่วน 8 หุ้นสามัญต่อใบสำคัญแสดงสิทธิ 1 หน่วย
ราคาเสนอขายหน่วยละ 25 บาท มูลค่ารวม 2,500 ล้านบาท ซึ่งใบสำคัญแสดงสิทธิ มีอายุ 6 ปี
ใบสำคัญแสดงสิทธิ 1 หน่วยมีสิทธิที่จะซื้อหุ้นสามัญได้ 1 หุ้น ในราคา 200 บาท มูลค่าที่ตราไว้หุ้นละ
10 บาท ระยะเวลาการจองซื้อ ระหว่างวันที่ 4-12 กันยายน 2539 เมื่อวันที่ 20 สิงหาคม 2542
ได้เปลี่ยนแปลงราคาการใช้สิทธิใหม่เป็น 131.832 บาท
และเปลี่ยนอัตราการใช้สิทธิซื้อหุ้นสามัญเป็น 1.51708 หุ้นต่อ 1 หน่วยใบสำคัญแสดงสิทธิ
กำหนดการใช้สิทธิทุกไตรมาส ตลอดอายุใบสำคัญแสดงสิทธิ และ ณ วันที่ 31 ธันวาคม 2543
ยังไม่มีการใช้สิทธิดังกล่าว

เมื่อวันที่ 11 สิงหาคม 2542 ที่ประชุมใหญ่วิสามัญผู้ถือหุ้นมีมติพิเศษ
ให้ออกและเสนอขายใบสำคัญแสดงสิทธิที่จะซื้อหุ้นสามัญของธนาคารให้แก่พนักงานของธนาคารยกเว้นพนักงานที่เป็นกรรมการ
ตามโครงการเสนอขายหลักทรัพย์ให้แก่พนักงานของธนาคาร ยกเว้นพนักงานที่เป็นกรรมการ จำนวน
50,000,000 หน่วย และพิจารณาแต่งตั้งคณะผู้รับมอบอำนาจจากผู้ถือหุ้น
และให้จัดสรรหุ้นสามัญใหม่จากการเพิ่มทุนจดทะเบียนจำนวน 50,000,000 หุ้น มูลค่าหุ้นละ 10
บาท
เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของธนาคารที่ออกและเสนอขายให้แก่พนักงานของธนาคาร
ยกเว้นพนักงานที่เป็นกรรมการ ตามโครงการเสนอขายหลักทรัพย์ให้แก่พนักงานของธนาคาร
ยกเว้นพนักงานที่เป็นกรรมการ

เมื่อวันที่ 1 สิงหาคม ถึง 31 สิงหาคม 2543
ธนาคารเสนอขายใบสำคัญแสดงสิทธิที่จะซื้อหุ้นสามัญชนิดระบุชื่อผู้ถือและห้ามเปลี่ยนมือแก่พนักงานของธนาคารยกเว้นพนักงานที่เป็นกรรมการ
โดยเสนอขายจำนวนทั้งสิ้น 50 ล้านหน่วย ทั้งนี้ เป็นการเสนอขายในโครงการที่ 1 จำนวน 18.5
ล้านหน่วย ในราคาเสนอขายหน่วยละ 0 บาท (ศูนย์บาท) มีอายุ 5 ปี 4 เดือน ใบสำคัญแสดงสิทธิ
1 หน่วย มีสิทธิที่จะซื้อหุ้นสามัญได้ 1 หุ้น ในราคา 30 บาท มูลค่าที่ตราไว้หุ้นละ 10 บาท
กำหนดการใช้สิทธิทุกวันทำการสุดท้ายของเดือนมิถุนายนและเดือนธันวาคม
โดยเริ่มการใช้สิทธิระหว่างวันที่ 28 ธันวาคม 2544 ถึง 30 ธันวาคม 2548 ณ วันสิ้นงวด
ธนาคารได้ออกใบสำคัญแสดงสิทธิให้แก่พนักงานที่ได้รับการจัดสรรและพนักงานได้ตอบรับการเสนอขายแล้วจำนวน
15.6 ล้านหน่วย

หุ้นกู้ด้อยสิทธิควบหุ้นบุริมสิทธิครั้งที่ 1 (ชื่อที่ใช้เรียกกันทั่วไป “SLIPS”) และหุ้นกู้ด้อยสิทธิครั้งที่ 2

เมื่อวันที่ 11 มกราคม 2542 ธนาคารได้ออกหุ้นบุริมสิทธิหมวด ก. จำนวน 547,345 หุ้น
(“หุ้นบุริมสิทธิ”) โดยมีมูลค่าที่ตราไว้เท่ากับ 10 บาท
และมีบุริมสิทธิในการรับชำระคืนทุนเมื่อมีการเลิกและชำระบัญชี เท่ากับ 1,000 เหรียญสหรัฐฯ
ในวันเดียวกันนั้น ธนาคารได้ออกหุ้นกู้ด้อยสิทธิควบหุ้นบุริมสิทธิ บมจ. ธนาคารกสิกรไทย ครั้งที่ 1
ครบกำหนดไถ่ถอนเมื่อมีการเลิกบริษัท (“หุ้นกู้ด้อยสิทธิครั้งที่ 1”) จำนวน 547,345
หน่วยโดยมีมูลค่าที่ตราไว้ หน่วยละ 1,000 เหรียญสหรัฐฯ ทั้งนี้
ธนาคารได้รับเงินจากการออกหลักทรัพย์ทั้งสองเป็นเงินบาททั้งสิ้น 19,999,986,300 บาท
(หรือเงินบาทเทียบเท่ากับ 547,345,000 เหรียญสหรัฐฯ)
โดยธนาคารได้จำหน่ายหลักทรัพย์ทั้งสองให้กับกองทุนรวมหุ้นบุริมสิทธิ- หุ้นกู้ด้อยสิทธิของ
บมจ.ธนาคารกสิกรไทย (“กองทุนรวม”)
โดยกองทุนรวมได้เสนอขายหน่วยลงทุนและได้รับเงินจากนักลงทุนประเภทสถาบัน
ในวันเดียวกันนี้ธนาคารยังได้ทำสัญญาหลัก ในการลงทุนในหลักทรัพย์ (“สัญญาหลัก”)
กับกองทุนรวมเพื่อเป็นข้อตกลงกับกองทุนรวมในเงื่อนไขของหลักทรัพย์ทั้งสองที่เกี่ยวเนื่องกัน

หุ้นบุริมสิทธิเป็นประเภทไม่สะสมเงินปันผล
โดยหากธนาคารทำการประกาศและจ่ายเงินปันผลให้กับผู้ถือหุ้นสามัญ
หุ้นบุริมสิทธิจะต้องได้รับเงินปันผลเต็มจำนวน คือ 1 บาทต่อหุ้นต่อปี
ในกรณีที่ธนาคารยังคงจ่ายดอกเบี้ยบนหุ้นกู้ ด้อยสิทธิครั้งที่ 1 เต็มจำนวน
หรือในกรณีที่บุริมสิทธิในการรับชำระคืนทุนเมื่อมีการเลิกและชำระบัญชีลดลงเหลือเท่ากับมูลค่าที่ตราไว้ของหุ้นบุริมสิทธิ
ดังที่อธิบายด้านล่าง อย่างไรก็ตามในกรณีที่ธนาคารมิได้จ่ายดอกเบี้ยหุ้นกู้ด้อยสิทธิเต็มจำนวนในปีใด
ๆ เงินปันผลบนหุ้นบุริมสิทธิจะเท่ากับดอกเบี้ยของหุ้นกู้ด้อยสิทธิที่ธนาคารยังมิได้จ่ายในปีนั้น ๆ
หากในปีใด ๆ ธนาคารมิได้ประกาศและจ่ายเงินปันผลให้กับผู้ถือหุ้นสามัญ
ซึ่งทำให้ธนาคารไม่จำเป็นต้องจ่ายเงินปันผลให้แก่ผู้ถือหุ้นบุริมสิทธิ
ธนาคารมีสิทธิเลือกที่จะไม่จ่ายเงินปันผล จ่ายบางส่วน
หรือจ่ายเงินปันผลทั้งจำนวนบนหุ้นบุริมสิทธิก็ได้หากธนาคารมีกำไรเพียงพอที่จะจ่ายได้
ในการไถ่ถอนหุ้นกู้ด้อยสิทธิ ครั้งที่ 1
บุริมสิทธิในการรับชำระคืนทุนเมื่อมีการเลิกและชำระบัญชีของหุ้นบุริมสิทธิจะลดลงเหลือเท่ากับมูลค่าที่ตราไว้ของ
หุ้นบุริมสิทธิคือ 10 บาท และหุ้นบุริมสิทธิจะสามารถแปลงเป็นหุ้นสามัญในอัตราหุ้นบุริมสิทธิ 1
หุ้นต่อหุ้นสามัญ 1 หุ้น ตามเงื่อนไขที่กำหนดไว้ในสัญญาหลัก

หุ้นกู้ด้อยสิทธิครั้งที่ 1 จะครบกำหนดไถ่ถอนเมื่อมีการเลิกบริษัท
แต่ธนาคารอาจไถ่ถอนก่อนกำหนดได้ในกรณีต่อไปนี้ (1) หุ้นบุริมสิทธิควบหุ้นกู้ด้อยสิทธิ ครั้งที่ 1
นี้ไม่สามารถนับเป็นเงินกองทุนชั้นที่ 1 ได้หรือ (2)
ธนาคารไม่สามารถถือดอกเบี้ยจ่ายของหุ้นกู้ด้อยสิทธิ ครั้งที่ 1
เป็นค่าใช้จ่ายทางภาษีอากรได้อีกต่อไป (3) ภายหลังจากที่หุ้นกู้ด้อยสิทธิ ครั้งที่ 1 ครบกำหนดอายุ
5 ปี ทั้งนี้ ทั้ง 3 กรณีต้องได้รับการอนุมัติจากธนาคารแห่งประเทศไทยก่อน หุ้นกู้ด้อยสิทธิ ครั้งที่ 1
มีอัตราดอกเบี้ย 19.32% ต่อปีจ่ายปีละ 2 ครั้ง
อย่างไรก็ตามอัตราดอกเบี้ยที่แท้จริงในรูปของเงินบาทจะสูงขึ้นดังจะอธิบายต่อไป
ธนาคารจะต้องจ่ายดอกเบี้ยหุ้นกู้ด้อยสิทธิ ครั้งที่ 1
นี้ในกรณีที่ธนาคารจะต้องจ่ายเงินปันผลของหุ้นบุริมสิทธิเท่านั้น อย่างไรก็ตาม
ในกรณีที่ธนาคารไม่จำเป็นต้องจ่ายเงินปันผลหุ้นบุริมสิทธิ
ธนาคารยังคงสามารถเลือกจ่ายดอกเบี้ยหุ้นกู้ด้อยสิทธิบางส่วนหรือเต็มจำนวนก็ได้

สัญญาหลักได้กำหนดไว้ว่า ก่อนที่จะมีการไถ่ถอนหุ้นกู้ด้อยสิทธิครั้งที่ 1
การโอนหุ้นบุริมสิทธิให้แก่บุคคลใด ๆ จะ
ทำได้ต่อเมื่อกองทุนรวมได้โอนหุ้นบุริมสิทธิพร้อมกันไปกับหุ้นกู้ด้อยสิทธิ ครั้งที่ 1
ให้แก่ผู้รับโอนรายเดียวกัน
และผู้รับโอนดังกล่าวจะตกลงผูกพันเป็นหนังสือตามรายละเอียดและเงื่อนไขของสัญญาหลักทุกประการ
ทั้งนี้ธนาคารและกองทุนรวมตกลงว่าเมื่อมีการไถ่ถอนหุ้นกู้ด้อยสิทธิ ครั้งที่ 1
บุริมสิทธิในการรับชำระคืนทุนเมื่อมีการเลิกและชำระบัญชีของหุ้นบุริมสิทธิจะลดเหลือเท่ากับมูลค่าที่ตราไว้ของหุ้นบุริมสิทธิ
และกองทุนรวมจะทำการแปลงหุ้นบุริมสิทธิเป็นหุ้นสามัญในอัตราหุ้นบุริมสิทธิ 1 หุ้นต่อหุ้นสามัญ 1 หุ้น
นอกจากนี้สัญญาหลักยังคงกำหนดให้มีการชำระดอกเบี้ยและเงินต้นของหุ้นกู้ด้อยสิทธิ ครั้งที่ 1
โดยแปลงสภาพภาระผูกพันจากเงินเหรียญสหรัฐฯ เป็นเงินบาท
โดยกำหนดอัตราแลกเปลี่ยนอ้างอิงที่ประกาศโดยธนาคารแห่งประเทศไทย ณ
วันทำการก่อนวันที่มีการออกหุ้นกู้ด้อยสิทธิ ครั้งที่ 1 ซึ่งทำให้อัตราดอกเบี้ยของหุ้นกู้ด้อยสิทธิ ครั้งที่ 1
เป็น 23% ต่อปีในรูปของเงินบาท สัญญาหลักยังคงกำหนดเพิ่มเติมว่าการไถ่ถอนหุ้นกู้ด้อยสิทธิ ครั้งที่
1 กองทุนรวมยอมรับและถือเป็นการรับคืนเงินต้นตามเงื่อนไขของหนังสือชี้ชวนของหุ้นกู้ด้อยสิทธิครั้งที่
1 และข้อบังคับของธนาคารในส่วนของหุ้นบุริมสิทธิด้วย

นอกจากนี้ เมื่อวันที่ 11 มกราคม 2542 ธนาคารได้ออกหุ้นกู้ด้อยสิทธิ บมจ.ธนาคารกสิกรไทย
ครั้งที่ 2 ครบกำหนดไถ่ถอน พ.ศ.2549 (“หุ้นกู้ด้อยสิทธิครั้งที่ 2”) จำนวน 20,000,000
หน่วยโดยมีมูลค่าที่ตราไว้เท่ากับ 1,000 บาทต่อหน่วย ซึ่งธนาคารได้รับเงินทั้งสิ้น
20,000,000,000 บาท หุ้นกู้ด้อยสิทธิครั้งที่ 2 นี้มีอายุ 7 ปี
และธนาคารสามารถไถ่ถอนก่อนกำหนดได้หลังปีที่ 5
โดยต้องได้รับอนุมัติจากธนาคารแห่งประเทศไทยก่อน หุ้นกู้ด้อยสิทธิ ครั้งที่ 2 นี้ มีอัตราดอกเบี้ย
22.296175% โดยกำหนดจ่ายปีละ 4 ครั้ง

ค.
ธนาคารมีโครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
(Thai Trust Fund)

ไม่มี

ง. กลุ่มผู้ถือหุ้นรายใหญ่มีข้อตกลงระหว่างกัน (Shareholding Agreement)

ไม่มี

พันธะผูกพันของธนาคารเกี่ยวกับการออกหุ้นในอนาคต

ธนาคารมีพันธะผูกพันที่จะออกหุ้นสามัญใหม่ จำนวน 257 ล้านหุ้น ดังนี้

- หุ้นสามัญใหม่จำนวน 100 ล้านหุ้น มูลค่าหุ้นละ 10 บาท
เพื่อรองรับการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญ ครั้งที่ 2 อายุ 6 ปี
สิ้นสุดวันที่ 15 กันยายน 2545 ณ วันที่ 31 ธันวาคม 2543 ยังไม่มีการใช้สิทธิดังกล่าว

- หุ้นสามัญใหม่จำนวน 50 ล้านหุ้น มูลค่าหุ้นละ 10 บาท
เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของธนาคารที่จะออกและเสนอขายให้แก่พนักงานของธนาคาร
ยกเว้นพนักงานที่เป็นกรรมการ

- หุ้นสามัญใหม่ จำนวน 107 ล้านหุ้น มูลค่าหุ้นละ 10 บาท
เพื่อรองรับการเปลี่ยนแปลงการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 1 และครั้งที่ 2
ในกรณีการออกเสนอขายหุ้นสามัญใหม่ จำนวน 1,176,547,345 หุ้น แก่ประชาชนทั่วไป
ในราคาหุ้นละ 20 บาท
และกรณีการออกเสนอขายใบสำคัญแสดงสิทธิที่จะซื้อหุ้นสามัญของธนาคารให้แก่พนักงานของธนาคารยกเว้นพนักงานที่เป็นกรรมการ

2 ผู้ถือหุ้น

รายชื่อผู้ถือหุ้นบมจ.ธนาคารกสิกรไทย สูงสุด 10 รายแรก ณ วันปิดทะเบียน วันที่ 8 มีนาคม 2544
มีดังต่อไปนี้

+--------------------------------------------------+----------+--------+
| ชื่อผู้ถือหุ้น                                          | จำ       | คิดเป   |
|                                                  | นวนหุ้นที่ถือ | ็นร้อยละ |
+--------------------------------------------------+----------+--------+
| 1.  บริษัท ศูนย์รับฝากหลักทรัพย์ (ประเทศไทย) จำกัด        | 130      | 5.53   |
|     เพื่อผู้ฝาก                                      | ,154,368 |        |
+--------------------------------------------------+----------+--------+
| 2.  LITTLEDOWN NOMINEES LIMITED 5                | 101      | 4.30   |
|                                                  | ,211,277 |        |
+--------------------------------------------------+----------+--------+
| 3.  CHASE NOMINEES LIMITED                       | 96       | 4.08   |
|                                                  | ,015,078 |        |
+--------------------------------------------------+----------+--------+
| 4.  THAILAND SECURITIES DEPOSITORY COMPANY       | 76       | 3.25   |
|     LIMITED FOR DEPOSITORS                       | ,489,441 |        |
+--------------------------------------------------+----------+--------+
| 5.  GOVERNMENT OF SINGAPORE INVESTMENT           | 75       | 3.20   |
|     CORPORATION “C”                              | ,170,100 |        |
+--------------------------------------------------+----------+--------+
| 6.  HSBC (SINGAPORE) NOMINEES PTE LTD            | 63       | 2.72   |
|                                                  | ,948,926 |        |
+--------------------------------------------------+----------+--------+
| 7.  STATE STREET BANK AND TRUST COMPANY          | 62       | 2.67   |
|                                                  | ,773,198 |        |
+--------------------------------------------------+----------+--------+
| 8.  BANKERS TRUST COMPANY                        | 52       | 2.23   |
|                                                  | ,393,476 |        |
+--------------------------------------------------+----------+--------+
| 9.  HSBC BANK PLC                                | 51       | 2.18   |
|                                                  | ,313,405 |        |
+--------------------------------------------------+----------+--------+
| 10. BOSTON SAFE DEPOSIT AND TRUST COMPANY        | 48       | 2.07   |
|                                                  | ,685,538 |        |
+--------------------------------------------------+----------+--------+

ณ วันปิดสมุดทะเบียนดังกล่าว ผู้ฝากหลักทรัพย์กับศูนย์รับฝากหลักทรัพย์จำนวน 32 ราย
แจ้งชื่อผู้ถือหลักทรัพย์เป็นสัญชาติต่างด้าว ในบัญชีฝากหลักทรัพย์สำหรับผู้ถือหลักทรัพย์สัญชาติไทย
จำนวน 130,154,368 หุ้น และผู้ฝากหลักทรัพย์จำนวน 33 ราย
แจ้งชื่อผู้ถือหลักทรัพย์เป็นสัญชาติไทยในบัญชีฝากหลักทรัพย์สำหรับผู้ถือหลักทรัพย์สัญชาติต่างด้าวจำนวน
76,489,441 หุ้น ซึ่งไม่เป็นไปตามระเบียบวิธีปฏิบัติของศูนย์รับฝากหลักทรัพย์ จึงปรากฏชื่อ บริษัท
ศูนย์รับฝากหลักทรัพย์ (ประเทศไทย) จำกัด เพื่อผู้ฝาก และ THAILAND SECURITIES
DEPOSITORY COMPANY LIMITED FOR DEPOSITORS ตามลำดับ เป็นผู้ถือหุ้นแทน

นโยบายการจ่ายเงินปันผล 

ธนาคารมีนโยบายที่จะจ่ายเงินปันผลตามความเหมาะสมของสถานการณ์
สำหรับสิทธิในการรับเงินปันผลของหุ้นบุริมสิทธิหมวด ก. จะเป็นไปตามข้อบังคับของธนาคาร

สำหรับนโยบายเกี่ยวกับการจ่ายเงินปันผลของบริษัทย่อยให้ธนาคาร
ธนาคารไม่ได้กำหนดอัตราส่วนในการจ่ายไว้แต่อย่างใด โดยขึ้นอยู่กับผลประกอบการของแต่ละบริษัท